CELEX: 32006D0704
Language: ro
Date: 2006-10-20 00:00:00
Title: Decizia Comisiei din 20 octombrie 2006 privind publicarea cu restricție a referinței standardului EN 848-3:1999 „Securitatea mașinilor pentru prelucrarea lemnului - Mașini de frezat pe o față, cu sculă rotativă - Partea 3: Mașini de frezat și mașini de găurit cu comandă numerică” în conformitate cu Directiva 98/37/CE a Parlamentului European și a Consiliului [notificată cu numărul C(2006) 4901]Text cu relevanță pentru SEE.

Anunţ juridic important

|

32006D0704

Jurnalul Oficial L 291 , 21/10/2006 p. 0035 - 0037 Jurnalul Oficial L 142 , 05/06/2007 p. 0306 - 0308

		20061020Decizia Comisieidin 20 octombrie 2006privind publicarea cu restricție a referinței standardului EN 848-3:1999 "Securitatea mașinilor pentru prelucrarea lemnului - Mașini de frezat pe o față, cu sculă rotativă - Partea 3: Mașini de frezat și mașini de găurit cu comandă numerică" în conformitate cu Directiva 98/37/CE a Parlamentului European și a Consiliului[notificată cu numărul C(2006) 4901](Text cu relevanță pentru SEE)(2006/704/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 98/37/CE a Parlamentului European și a Consiliului din 22 iunie 1998 privind apropierea legislațiilor statelor membre în domeniul echipamentelor tehnice [1], în special articolul 6 alineatul (1),având în vedere avizul comitetului permanent instituit în baza articolului 5 din Directiva 98/34/CE a Parlamentului European și a Consiliului din 22 iunie 1998 de stabilire a unei proceduri pentru furnizarea de informații în domeniul standardelor și reglementărilor tehnice și a normelor privind serviciile societății informaționale [2],întrucât:(1) În cazul în care un standard național care transpune un standard armonizat, a cărui referință s-a publicat în Jurnalul Oficial al Uniunii Europene, are ca obiect una sau mai multe cerințe esențiale de sănătate și securitate definită(e) în anexa I la Directiva 98/37/CE, se presupune că mașina construită în conformitate cu acest standard satisface cerințele esențială în cauză.(2) Referința standardului EN 848-3:1999 referitor la securitatea mașinilor de prelucrare a lemnului, adoptată de către Comitetul European pentru Standardizare (CEN) la 1 iulie 1999, s-a publicat în Jurnalul Oficial al Uniunii Europene [3].(3) În urma unei obiecții oficiale formulate de Suedia, Comisia a decis, prin Decizia 2002/1002/CE [4], să nu retragă referința standardului EN 848-3:1999 din Jurnalul Oficial al Uniunii Europene. În consecință, standardul EN 848-3:1999 a continuat să ofere o prezumție de conformitate cu cerințele esențiale de securitate prevăzute de Directiva 98/37/CE.(4) În legătură cu obiecția oficială formulată de Suedia, Comisia a împuternicit organizația europeană de standardizare (CEN) să modifice standardul EN 848-3:1999 înainte de 1 ianuarie 2005 pentru a acorda o atenție specială riscului de aruncare a pieselor și instalării de dispozitive de securitate care să asigure o protecție sporită.(5) În conformitate cu articolul 6 alineatul (1) din Directiva 98/37/CE, la 28 iulie 2005, Germania a formulat o obiecție oficială cu privire la standardul EN 848-3:1999.(6) După examinarea standardului EN 848-3:1999, Comisia a stabilit că acesta nu satisface cerințele esențiale de sănătate și securitate de la punctele 1.1.2 litera (a) (Principiile de integrare a securității), 1.3.2 (Riscul de defectare în timpul funcționării), 1.3.3 (Riscuri datorate căderii sau aruncării unor obiecte) și 1.4.1 (Cerințele generale pentru apărătoarele și dispozitivele de protecție) din anexa I la Directiva 98/37/CE. Specificațiile din EN 848-3:1999 punctul 5.2.7.12 litera (b) alineatele (1) - (6), referitoare la caracteristicile și alegerea materialelor pentru perdelele apărătoare, în special perdelele în benzi, nu sunt adecvate pentru a preveni aruncarea previzibilă a componentelor de unelte.(7) CEN nu a procedat încă la modificarea standardului EN 848-3:1999, așa cum s-a solicitat în mandatul de standardizare nr. 311 care i-a fost dat cu privire la Directiva 98/37/CE.(8) În așteptarea modificării standardului EN 848-3:1999, în interesul securității fizice și juridice, ar trebui, prin urmare, ca publicarea referinței standardului EN 848-3:1999 în Jurnalul Oficial al Uniunii Europene să fie însoțită de o avertizare corespunzătoare. Statele membre ar trebui să adauge o avertizare identică în standardele lor naționale care transpun standardul EN 848-3:1999.(9) Prin urmare, referința standardului EN 848-3:1999 este necesar să fie înlocuită în consecință,ADOPTĂ PREZENTA DECIZIE:Articolul 1Publicarea în Jurnalul Oficial al Uniunii Europene a referinței standardului EN 848-3:1999 "Securitatea mașinilor pentru prelucrarea lemnului - Mașini de frezat pe o față, cu sculă rotativă - Partea 3: Mașini de frezat și mașini de găurit cu comandă numerică" se înlocuiește cu textul prezentat în anexă.Articolul 2În cazul în care, în temeiul articolului 5 alineatul (2) din Directiva 98/37/CE, statele membre publică referința unui standard național care transpune standardul armonizat EN 848-3:1999, acestea adaugă în publicarea respectivă o avertizare identică cu cea prezentată în anexa la prezenta decizie.Articolul 3Prezenta decizie se adresează statelor membre.Adoptată la Bruxelles, 20 octombrie 2006.Pentru ComisieGünter VerheugenVicepreședinte[1] JO L 207, 23.7.1998, p. 1. Directivă, astfel cum a fost modificată prin Directiva 98/79/CE (JO L 331, 7.12.1998, p. 1).[2] JO L 204, 21.7.1998, p. 37. Directivă, astfel cum a fost modificată ultima dată prin Actul de aderare din 2003.[3] JO C 110, 15.4.2000, p. 38.[4] JO L 349, 24.12.2002, p. 103.--------------------------------------------------20061020ANEXĂ"(Publicarea titlurilor și referințelor standardelor armonizate conform directivei)ESO [1] | Referința și titlul standardului armonizat (și ale documentului de referință) | Prima publicare în JO | Referința standardului înlocuit | Data încetării prezumției de conformitate a standardului înlocuit Nota 1 |CEN | EN 848-3:1999 Securitatea mașinilor pentru prelucrarea lemnului - Mașini de frezat pe o față cu sculă rotativă - Partea 3: Mașini de frezat și mașini de găurit cu comandă numerică | 15.4.2000 | — | |Avertizare: Cu privire la caracteristicile și alegerea materialelor pentru perdele protectoare, în special perdelele din benzi, prezenta publicare nu privește clauzele de la punctul 5.2.7.1.2 litera (b) punctele (1) - (6) din prezentul standard, a cărui aplicare nu oferă o prezumție de conformitate cu cerințele esențiale de sănătate și securitate de la punctele 1.3.2, 1.3.3 și 1.4.1 din anexa I la Directiva 98/37/CE coroborate cu cerința esențială de sănătate și securitate de la punctul 1.1.2 litera (a) din anexa menționată. |Nota 1  În general, data încetării prezumției de conformitate este data retragerii ("dow"), stabilită de organizația europeană de standardizare, dar se atrage atenția utilizatorilor acestor standarde asupra faptului că, în anumite cazuri excepționale, aceasta poate fi modificată.Nota 2.1  Standardul nou (sau modificat) are același domeniu de aplicare ca standardul înlocuit. La data precizată, standardul înlocuit încetează să ofere prezumție de conformitate cu cerințele esențiale ale directivei.Nota 3  În caz de modificări, standardul de referință este EN CCCCC:YYYY, eventualele modificări anterioare ale acestuia, precum și noua modificare citată. Standardul înlocuit (coloana 3) este constituit, prin urmare, din EN CCCCC:YYYY și eventualele modificări anterioare ale acestuia, dar fără noua modificare citată. La data precizată, standardul înlocuit încetează să ofere prezumția de conformitate cu cerințele esențiale ale directivei.Nota 4  Prezumția de conformitate pentru un produs se obține prin respectarea cerințelor din partea 1 și partea 2 relevantă, în cazul în care această parte 2 este menționată și în JO în temeiul Directivei 98/37/CE).Notă:- Orice informație referitoare la disponibilitatea standardelor se poate obține fie de organizațiile europene de standardizare, fie de la organismele de standardizare naționale a căror listă este anexată la Directiva 98/34/CE [2] a Parlamentului European și a Consiliului, astfel cum a fost modificată prin Directiva 98/48/CE [3].- Publicarea referințelor în Jurnalul Oficial al Uniunii Europene nu implică disponibilitatea standardelor în toate limbile comunitare.- Prezenta listă înlocuiește toate listele anterioare publicate în Jurnalul Oficial al Uniunii Europene. Comisia asigură actualizarea listei.Informații suplimentare despre standardele armonizate sunt disponibile pe Internet la adresa: http://europa.eu.int/comm/enterprise/newapproach/standardization/harmstds/[1] ESO: Organizația europeană de standardizare:- CEN: rue de Stassart 36, B-1050 Brussels, Tel.: (32-2) 550 08 11; fax: (32-2) 550 08 19 (http://www.cenorm.be)- Cenelec: rue de Stassart 35, B-1050 Brussels, Tel.: (32-2) 519 68 71; fax: (32-2) 519 69 19 (http://www.cenelec.org)- ETSI: 650, route des Lucioles, F-06921 Sophia Antipolis, Tel.: (33) 492 94 42 00; fax: (33) 493 65 47 16 (http://www.etsi.org)[2] JO L 204, 21.7.1998, p. 37.[3] JO L 217, 5.8.1998, p. 18."--------------------------------------------------